google/wiki40b huggingface dataset:
Vytautas Kryževičius

Biografija

Lietuvos tautodailininkų sąjungos (LTS) narys nuo 1975 m. Lietuvos tautodailės kūrėjų asociacijos (LTKA) narys nuo 2006 m. Parodose dalyvauja nuo 1974 m.
Dalyvavo kuriant memorialą masinių žudynių vietai atminti Panevėžio Staniūnų miškelyje (1979), „Raganų kalną", Juodkrantėje (1980–1981) ir daugelyje kitų kūrybinių seminarų.
Už kūrybinius pasiekimus apdovanotas Pirmąja Kultūros ministerijos premija ir Pirmojo laipsnio diplomu (1986).
Endras (departamentas)

Endras (36) (pranc. Indre) – Prancūzijos departamentas šalies centrinėje dalyje, Centro regione, vadinamas Endro upės vardu. Administracinis centras – Šatoru (Châteauroux). Generalinės tarybos pirmininkas Lui Pintonas (Louis Pinton).
Departamente 4 apskritys, 26 kantonai, 15 municipalinių susivienijimų ir 247 komunos. Plotas – 6 791 km². 1999 m. – 231 139 gyventojai, 34 gyv./km².

Istorija

Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Berio provincijos dalyje.

Geografija

Endro departamentas ribojasi su Endro ir Luaros, Luaros ir Šero, Šero, Krezo, Aukštutinės Vjenos ir Vieno departamentais.

Klimatas

Klimatas kontinentinis, švelnus, bet nevienodas. Pietuose karštį užstoja Centrinio masyvo kalnai. Vasaros vidutinė temperatūra 20 °C, maksimali 25-26 °C. Žiemą temperatūra žemesnė, sausio mėnesio vidutinė siekia +3, minimali -1 °C. Šalnos būna iki 50 parų šiaurėje ir iki 86 dienų pietuose. Kritulių per metus būna 500–600 mm šiaurėje, 800–900 mm pietuose, todėl dažnos sausros. Sninga iki 10 dienų per metus, sniego dangos storis neviršija 10 cm. Saulėta būna 1880 valandų per metus. tačiau per metus būna 15-20 audrų.

Ekonomika

Pagrindinė ekonomikos šaka – žemės ūkis ir vynininkystė. Gariausi vynai – Reuilly (AOC) ir Valençay (VDQS). Valensėjus garsėja savo piramidiniais sūriais, pyragais. Auginama daug vištų ir kalakutų.

Politika

Endro departamentui Prancūzijos senate atstovauja 3 senatoriai, Atstovų rūmuose – 5 deputatai. Generalinę tarybą sudaro 37 nariai, kurių po pusę renkami kas trejus metus šešerių metų kadencijai.
Gilvyčiukai

Aplinkinės gyvenvietės

Gilvyčiai – 1 km
KURŠĖNAI – 13 km
ŠIAULIAI – 22 km
Šemetiškiai – 3 km
Trauleiniai – 4 km
Šalpirčiai – 1 km
Vytautas Klova

Biografija

Brolis Boleslovas Klova. 1945 m. baigė Mažeikių gimnaziją. 1946–1948 m. mokėsi Kauno konservatorijoje, profesoriaus Juozo Gruodžio kompozicijos klasėje. 1951 m. baigė LSSR konservatorijos (dab. Lietuvos muzikos ir teatro akademija) profesoriaus Antano Račiūno kompozicijos klasę.
1950–1954 m. dėstė Kauno Juozo Gruodžio muzikos mokykloje. 1954–1994 m. LSSR konservatorijoje dėstė muzikos teorijos disciplinas, 1982 m. profesorius.  Palaidotas Antakalnio kapinėse. 2011 m. sausio 1 d. Mažeikių muzikos mokyklai suteiktas V. Klovos vardas.

Kūryba

Parašė 6 operas („Pilėnai“, „Vaiva“, „Duktė“, „Du kalavijai“, „Amerikoniškoji tragedija“, „Ave vita“), kuriomis pratęsė ir reikšmingai praturtino tautinės operos raidą. Jau pirmąja opera „Pilėnai“ jis parodė ryškų melodisto talentą, kūrybinę brandą, pasiekė didelio populiarumo, buvo įvardytas lietuvių operos klasiku.
Nemažą kūrybos dalį sudaro harmonizuotos bei išplėtotos liaudies dainos, jų yra apie 100.
Dalį kamerinės instrumentinės V. Klovos muzikos sudaro pjesės, rašytos pedagoginiais tikslais, skirtos vaikams ir jaunimui. Nemažai vokalinių bei instrumentinių kūrinėlių kompozitorius sukomponavo liaudies dainų ir šokių ansambliui „Lietuva“, liaudies instrumentams bei dainininkams.
Parašė pirmąjį lietuvišką polifonijos vadovėlį (I d. – 1966 m., II d. – 1985 m.).
Matlankis

Matlankis – matavimo įrankis, skirtas matuoti kampų dydžiui.
Matlankis sudarytas iš apskritimo ar pusapskritimio formos figūros su padalomis. Matlankiai gali būti gaminami iš plastiko, skardos arba patvaraus popieriaus. Įprastas matlankio skersmuo – nuo 8 iki 15 cm, o padalos vertė – atitinkamai nuo 1° iki 0,5°, geodezijoje – 0,5 gono. Priklausomai nuo matlankio skersmens, jo tikslumas įvairuoja nuo 0,1° iki 0,5°.
Matlankis dažnai būna integruotas į matavimo trikampį. Pavyzdžiui, koordinatėms jūrų žemėlapiuose nustatyti naudojami trikampiai paprastai būna aprūpinti matlankiu. Tikslesniuose matlankiuose naudojama slenkamai įtvirtinta liniuotė su milimetrine padala; liniuotę galima nustatyti ties norimu kampu.
Pusapskritimio formos matlankyje milimetrinė skalė išdėstyta išilgai skersmens. Kartografijoje ir geodezijoje naudojami matlankiai pasižymi apie 30 cm skersmeniu.
Marian Gumowski

Marianas Gumovskis (lenk. Marian Gumowski, (1881 m. rugsėjo 30 d. Krošcienkas, Novi Sončo vaivadija, dab. Mažosios Lenkijos vaivadija – 1974 m. lapkričio 1 d. Torunė) – Lenkijos numizmatas, muziejininkas.

Biografija

1900–1919 m. dirbo Krokuvos nacionaliniame muziejuje, 1903–1919 m. žurnalo „Wiadomości Numizmatyczno-Archeologiczne“ redaktorius. 1919–1932 m. Didžiosios Lenkijos muziejaus Poznanėje direktorius. 1946–1960 m. Torunės Mikalojaus Koperniko universiteto dėstytojas. Nuo 1955 m. profesorius.
Tyrimų sritis – Lenkijos ir Lietuvos numizmatika, sfragistika, heraldika ir genealogija.
Timo Werner

Tarptautinė karjera

Atstovavo Vokietijos U-17 2012 m. UEFA Europos jaunimo iki 17 m. čempionate.
2017 m., Joachim Löw pakvietė atstovauti nacionalinę rinktinę draugiškoms varžyboms prieš Angliją. Žaidė tų pačių metų kovo 26 d., 2018 m. pasaulio futbolo čempionato atrankos rungtynėse prieš Azerbaidžaną. 2017 m. FIFA konfederacijų taurės metu, rungtynėse prieš Kamerūną, pelnė du įvarčius.
Rašymas

Rašymas - kalbos perteikimas teksto pavidalu, naudojant ženklų arba simbolių rinkinius, vadinamus rašto sistemomis. Eurazijoje rašymas atsirado dėl sąskaitybos poreikio. Maždaug IV amžiuje prieš Kristaus gimimą prekybos ir administravimo reikalai tapo sudėtingesni, todėl žmonėms reikėjo turėti daugiau informacijos, nei buvo įmanoma įsiminti ir rašymas pasirodė esąs patikimesnis būdas sandorių ilgalaikiam išlaikymui bei pateikimui. Mezoamerikoje rašymas tikriausiai atsirado iš kalendorių darymo ir politinės būtinybės išsaugoti informaciją apie istorinius įvykius.
Skandalas šeimoje

Turinys

Pramonininkas Karlas, turintis sveikatos problemų, persikelia į savo vilą Piačenzoje kartu su žmona Piera ir dukterimi Frančeska. Čia juos aptarnauja virėja Zaira ir jauna našlė Doris, kuri netrunka su juo užmegzti artimų santykių. Netrukus čia atvyksta ir anūkas Milo, kuris, tikėdamasis pagerinti savo padėtį dėdės akyse. Po kurio laiko jis pradeda vilioti Frančeską, Doris ir netgi Pierą, tokiu būdu užsitikrindamas visų trijų dėdę supančių moterų palankumą...
Vilkai (Plungė)

Istorija

Kaimas išsidėstęs abipus Tauragės-Mažeikių plento. Kaimas garsus ryšiais su unikalių istoriniu reiškiniu – knygnešyste. Kaime yra šį istorinį fenomeną menantis gamtos paveldo objektas – Knygnešių šaltinis.
Dalis kaimo sodybų buvo sunaikinta tiesinant Tauragės-Mažeikių plentą. Iš esamų 7 sodybų, trys yra išsaugojusios iki XIX a. pab. statytų namų architektūrą.

Pavadinimo kilmė

Tikrasis kaimo pavadinimas Alkai. Tokį pavadinimą išsaugojo šiaurės vakarinė kaimo dalis. Pagal legendą, likusi kaimo dalis pradėta vadinti Vilkais dėl grafus Oginskius užpuolusių vilkų. Pagal kraštotyrininkės Eleonoros Ravickienės surinktą medžiagą pasakojama:
Į Plungę geležinkėlis buvo nutiestas tik 1932 metais. Iki to laiko šio krašto žmonės, norintys važiuoti geležinkeliu, pirmiausia turėdavo pasiekti Mažeikius – ten buvo artimiausia geležinkelio stotis. Važiuodami ten, Plungėje gyvenantys kunigaikščiai Oginskiai dviejose vietose keisdavo arklius. Jų karietą traukdavo keturi arkliai. Taip kad vien nuvažiavimui jiems prireikdavo 12 arklių. Juos keisdavo Žemaičių Kalvarijoje ir Sedoje.
Vieną kartą bajorų maršalkai Plungės Mykolui Oginskiui grįžtant iš Sankt Peterburgo arklius taip pat pakeitė Žemaičių Kalvarijoje ir po to visi iš karto pasuka link Plungės. Kelias ėjo per mišką. Gūdus tada jis buvo, didelis. Tik pradėjo kunigaikščio karieta tuo miško keliu važiuoti, kaip pasirodė vilkų ruja ir metėsi link karietos. Situacija iš karto tapo grėsminga, ir kunigaikščiui nieko kito nebeliko daryti, kaip paleisti į darbą šautuvą. Šūvis, antras… Vilkų tai neišbaidė. Pilkiai vijosi toliau, grėsmė nemažėjo. Kai liko tik vienas šovinys, kunigaikštis vežėjui įsakė kiek įmanoma greičiau iškinkyti prie pakraščio skuodžiantį arklį. Tai buvo visų dvariškių mylimiausias, jaunas, protingas ir stiprus arklys. Arklį pavyko iškinkyti, karieta nuvažiavo, o Bėris liko ant kelio. Jį iš karto ir iš visų pusių apipuolė vilkai. Kai karieta pasiekė Plungę, dvariškiai, sužinoję, kad Bėris liko miške, ėmė jo labai gailėtis. Bet nepraėjo nė pusė valandos kai prie rumų žirgyno pasirodė visas kruvinas, nuo prakaito šlapias Bėris…
Ryte kunigaikštis Oginskis nusiuntė žmones į tą mišką – pažiūrėti, kas ten liko po Bėrio susidūrimo su vilkais. Ant kelio gulėjo keturi negyvi vilkai, dar du negyvi – netoliese miške ir du raitėsi sunkiai sužeisti – taip Bėris susitvarkė su pilkiais. Nuo to laiko šią vietovę Alkų kaime pradėta vadinti Vilkų kaimu.
Abakai

Etimologija

Iš kur kilo kaimo pavadinimas, sunku pasakyti. Seniau abaku buvo vadinamas skaičiavimo įtaisas, laikomas skaitytuvų prototipu. 
Manoma, kad kaimo pavadinimas yra asmenvardinės kilmės ir kilo nuo pirmojo šių žemių naujakurio Abako vardo.
Jacopo Bassano

Jakopas Basanas (it. Jacopo Bassano, tikr. Jacopo da Ponte, apie 1510 m., Basanas del Grapa – 1592 m. vasario 13 d., ten pat) – italų vėlyvojo renesanso dailininkas, garsiausias iš dailininkų šeimos, kurie kilę iš Basano miestelio Venete. Priklausė Venecijos dailės mokyklai. Geriausiai žinomas dėl peizažų su gyvulėliais vaizdavimo, tapė religines scenas.
Lietuvos dailės muziejus turi paveikslą „Kristaus guldymas į karstą“, kuris priskiriamas Jakopo Basano sūnui Frančeskui.

Biografija

Jakopas da Pontė gimė apie 1510–13 m. Basano del Grapos miestelyje, Venecijos respublikoje, dailininko Frančesko šeimoje. Visa šeima, tėvas ir keturi Jakopo broliai, turėjo Basano pravardę nuo gimtojo miesto, kaip vėliau ir dar keturi Jakopo sūnūs. Pirmuosius dailės mokslus Jakopas išėjo pas tėvą ir 1533 m. persikraustė į Veneciją, kur mokėsi pas dailininką Bonifačą Veronezę (Bonifaccio Veronese). Venecijoje Jakopas buvo paveiktas Ticiano ir Lorenco Loto kūrybos. Pirmieji Jakopo darbai buvo spalvinės žinomų meistrų (pvz., Diurerio) graviūrų kopijos ir sekė tradicine Venecijos dailės mokykla.
Venecijoje Jakopas užtruko tik kelerius metus. Jau 1537 m. buvo dokumentuotas gimtajame mieste atlikęs darbus vietos municipalitete. Apie 1540 m. Jakopas susidomėjo manieristiniais kūriniais. Buvo įtakotas Parmidžanino, Frančesko Salviati ir Tintoreto. Augantį dailininko talentą atskleidė 1542 m. manieristinis paveikslas „Paskutinė vakarienė“. Tačiau Jakopas neilgai tesilaikė šios dailės krypties. Greičiausiai dar ir dėl to, kad po to beveik visą likusį gyvenimą praleido gimtajame provincijos mieste. 1546 m. Jakopas vedė Elizabetą Mercari, su kuria susilaukė 8 vaikų. Keturi jo sūnūs tapo dailininkais ir padėjo tėvui jo dirbtuvėje.
Jakopas dirbo Basano viešosiose vietose, tiek freskos, tiek aliejinių paveikslų technika, ačiau nedaug jo freskų išlikę. Svarbiausios yra vietos katedroje. Maždaug nuo 1550 m. dailininkas išvystė nuosavą stilių. Garsiausiais jo darbais tapo tamsaus kolorito kaimiški provincijos pastoraliniai vaizdai, dažnai įpinti į biblijinių istorijų kontekstą, ties kuriais dailininkas pradėjo koncentruotis po 1560 m. Jakopas Basanas sumaniai žaidė šviesotamsos efektais ir neslėpė provincialaus paveikslų charakterio pripildydamas jų erdvę gyvulėlių atvaizdais. Vėlesniuose Jakopo darbuose vėl išryškėjo Tintoreto įtaka. Nors Jakopas iš pažiūros turėjo būti atlikęs daug darbų, tačiau originalių jo kūrinių nėra daug. Daugelį darbų pagal jo dizainą atlikdavo arba kopijuodavo dirbtuvės pagalbininkai ir sūnūs: Frančeskas, Leandras, Džambatista ir Džerolamas. Jakopas Basanas mirė 1592 m. vasario 13 d. Palaidotas San Francesco (Šv. Pranciškaus) bažnyčioje Basane del Grapoje. Nemažos Jakopo kūrinių kolekcijos sukauptos Prado muziejuje Madride ir Basano del Grapos valstybiniame muziejuje.
Vičados departamentas

Geografija

Vyrauja lygumų reljefas (Los Llanos lygumos). Pagrindinės upės – Orinokas ir Meta. Vyrauja savanos ir retmiškiai. Vičadoje yra El Tuparro nacionalinis parkas. Svarbiausia ūkio šaka – gyvulininkystė.
Privalomasis sveikatos draudimas

Privalomasis sveikatos draudimas - valstybės nustatyta asmens sveikatos priežiūros ir ekonominių priemonių sistema, įstatymo nustatytais pagrindais ir sąlygomis garantuojanti privalomuoju sveikatos draudimu draudžiamiems asmenims, įvykus draudiminiam įvykiui, sveikatos priežiūros paslaugų teikimą bei išlaidų už suteiktas paslaugas, vaistus ir medicinos pagalbos priemones kompensavimą.
Vilniaus miesto savivaldybės taryba 2011–2015 m.

Vilniaus miesto savivaldybės taryba – Lietuvos Respublikos Vilniaus miesto savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 19 d. 13 val. Vilniaus miesto savivaldybės meru 26 balsais išrinktas Artūras Zuokas. Jo konkurentai Raimundas Alekna gavo 16, Jaroslavas Kaminskis – 9 balsus. Mero pavaduotojais paskirti Jonas Pinskus ir Romas Adomavičius, už juos balsavo po 27 tarybos narius. Savivaldybės administracijos direktoriumi paskirtas Valdas Klimantavičius.
Divizijos komisaras

Divizijos komisaras (rus. Дивизионный комиссар) – politinių darbuotojų (komisarų) karinis laipsnis Raudonojoje armijoje 1935–1943 m., atitikęs armijos karinį laipsnį komdivas (vėliau – generolas majoras) arba laivyne – antro rango flagmanas. Aukštesnis laipsnis – korpuso komisaras (atitiko laipsnį komkoras), žemesnis laipsnis – brigados komisaras (atitiko laipsnį kombrigas).
Laipsnis įvestas kartu su kitais asmeniniais kariniais laipsniais 1935 m. rugsėjo 22 d. TSRS CVK ir TSRS LKT nutarimu.
1942 m. spalio 19 d. VGK nutarimu karinių komisarų institutas buvo panaikintas. Visi divizijos komisarai gavo viena pakopa žemesnius atitinkamus armijos ar laivyno laipsnius – t. y., pulkininko ar pirmo rango kapitono (tuo metu kombrigo laipsnio nebebuvo).

Skiriamieji ženklai

Divizijos komisaro skiriamieji ženklai – apykakliniuose antsiuvuose po du rombus be kariuomenės rūšies emblemos bei bendras visų politinių darbuotojų ženklas (prisiūta raudona penkiakampė žvaigždė su pjautuvu ir kūju ant abiejų rankovių virš rankogalių). 1941 m. rugpjūčio 1 d. buvo nurodyta šiuos žvaigždės pavidalo antsiuvus nebenešioti.
Heredijos provincija

Geografija

Provincija ribojasi su Limono provincija rytuose, su San Chosė provincija – pietuose, su Alachuelos provincija – vakaruose ir su Nikaragva – šiaurėje. Pietinė provincijos dalis kalnuota, šiaurinėje būdingos lygumos. Aukščiausia vieta – užgesęs Barvos ugnikalnis (2906 m). Svarbiausios upės – San Chuanas ir Čiripo. Į Heredijos provinciją patenka dalis Braulijo Karilijo nacionalinio parko.
Očivarongas

Kalba

Maždaug 90 % miesto gyventojų kalba ir supranta afrikanų kalba. Apie 75 % kalba anglų kalba ir 35 % vokiečių kalba. Daug žmonių kalba ovambų kalba. Hererai, damarai ir kiti vietiniai gyventojai kalba savo kalba.

Sportas

Mighty Gunners FC yra Očivarongo pagrindinė futbolo komanda, kuri žaidžia Namibijos aukščiausioje futbolo lygoje. Namų rungtines žaidžia Mokati Stadium. Mieste yra taip pat krepšinio, netbolo, teniso, regbio, kriketo bei kitų sporto šakų aikštės. Miesto parkuose taip pat vyksta ivairios sporto rungtys bei kiti renginiai.
Andaja (grupė)

Istorija

„Andaja“ savo kelią pradėjo 2003 m. grodama pagoniškąjį metalą. 2006 metų pabaigoje išleido debiutinį albumą „Iš atminties“. 2010 metais grupė laikinai sustabdė savo kūrybą. 2014 metais pakeitė sudėtį ir pratęsė muzikinę veiklą.
Grupė atsisakė elektrinių gitarų ir ėmėsi kurti muziką panaudodama originalias klavišų melodijas, stiprias bosinės gitaros aranžuotes ir energingas būgnų ritmų sekcijas, lydimas moteriško vokalo ir vyrų pritariamųjų balsų.
Grupės tekstuose apdainuojamos senovės baltų šventės, dievybės, mitologija, pasaulėžiūra bei tautosaka. Tekstai rašomi remiantis įvairiuose šaltiniuose užrašyta senąja istorija, taip bandant pateikti klausytojui kuo ryškesnį ir aiškesnį dainos paveikslą. Muziką ir tekstus kuria patys grupės nariai.
„Andaja“ pasirodė įvairiuose festivaliuose ir koncertuose: Senųjų tradicijų ir sunkiosios muzikos festivalyje „Kilkim Žaibu“, Nepriklausomos muzikos ir šiuolaikinės baltų kultūros šventėje „Mėnuo Juodaragis“, nepriklausomos muzikos renginyje  Lietuvos valstybės atkūrimo metinėms paminėti „Auszra 16“, alternatyvios muzikos ir baltiškos kultūros festivalyje „Vygra“, grupės „Ūkanose“ albumo pristatyme, grupės iš Lenkijos „Biały Viteź“ ir iš Karaliaučiaus „Romowe Rikoito“ koncertiniuose turuose.
Vigdís Finnbogadóttir

Vigdís Finnbogadóttir (g. 1930 m. balandžio 15 d.) – Islandijos politikė, nuo 1980 iki 1996 m. ėjusi Islandijos prezidentės pareigas. Tai pirmoji Islandijos prezidentė moteris ir pirmoji moteris – valstybės vadovė, išrinkta demokratiškai. Šiuo metu buvusi prezidentė politikoje nedalyvauja.
Zalūbiškis

Aplinkinės gyvenvietės

Štaronys – 2 km
Ažubaliai – 1 km
Anapolis – 4 kmMinkūnai – 1 km
King's Park FC

Istorija

Klubas įkurtas 1875 m.
Klubas išformuotas 1945 m.

Stadionas

Namų rungtynes žaidė „Forthbank Park“ stadione.
Lumangvės krioklys

Lumangvės krioklys (angl. Lumangwe Falls) – krioklys šiaurės rytų Zambijoje, Šiaurės provincijoje, Kalungvišio upėje (įteka į Mveru ežerą). Tai vndeningiausias ir plačiausias vien tik Zambijos teritorijoje esantis krioklys. Jo aukštis siekia 30-40 m, plotis 160 m. Lumangvės krioklys pats vandeningiausias būna gegužės-birželio mėnesiais, tada purslų srautas virš jo pakyla iki 100 m.
Krioklys pasiekiamas Kavambvos-Mporokoso keliu. 6 km žemiau Lumangvės krioklio krenta Kabvelumės krioklys.
Egidijus Sipavičius

Biografija

Senelis Jonas Būtėnas buvo garsus tarpukario Lietuvos dainininkas. Tėvas kino operatorius Raimundas Sipavičius.
1965–1976 m. mokėsi Kauno 7-ojoje vidurinėje mokykloje. Baigęs mokyklą įstojo į Kauno politechnikos institutą studijuoti mašinų gamybos specialybės. 1979–1981 m. Kauno radijo gamyklos „Banga“ aparatūros derintojas, 1981–1982 m. Skaičiavimo technikos remonto gamyklos elektromechanikas.
1982–1984 m. Lietuvos valstybinės filharmonijos ansamblio „Vilniaus aidai“ solistas. 1984–1988 m. profesionalus muzikantas: dainavo grupėje „Roko laboratorija“, sportinio inventoriaus gamyklos grupėje „Dinamo“, vėliau pasivadinusioje „CODA“. 1989–1995 m. grupės „Egis show“ įkūrėjas ir solistas. Nuo 1989 m. su grupe gastroliavo užsienyje: koncertavo Nyderlanduose, Italijoje, Šveicarijoje. Grupės „Tėtė šoka bugi“ narys.
Romualdas Lekevičius

Biografija

1956 m. baigė Alytaus 1-ąją vidurinę mokyklą. 1961 m. Vilniaus universiteto (VU) Gamtos mokslų fakultete įgijo biologo-zoologo specialybę. Nuo 1966 m. VU dėstytojas. 1971–1972 m. stažavosi Čikagos universitete (JAV). 1976 m. VU Gamtos fakultete įkūrė Ekologinės genetikos laboratoriją, jos vadovas, 1977 m. docentas, nuo 1987 m. profesorius. 1985 m. biologijos mokslų daktaras.  Nuo 1993 m. Europos Tarybos Bioetikos koordinacinio komiteto Lietuvos ekspertas, Lietuvos gyvūnų globos draugijos pirmininkas.
Brolis Edmundas Lekevičius.

Mokslinė veikla

Mokslinių tyrimų svarbiausia sritis – mutagenų poveikis gyvūnams, rūšių indikatorių paieška, mutagenezės mechanizmai, aplinkos užterštumo genetinių padarinių tyrimai. Paskelbė apie 200 mokslinių straipsnių.
Moyola Park FC

Istorija

Klubo ištakos siekia 1880 m.
Pieno pramonė

Pieno pramonė – pramonės šaka, apimanti pieno surinkimo, perdirbimo ir realizavimo sistemą - jos subjektus (tiekėjus, gamintojus, perdirbėjus bei prekybininkus), organizacijas, įstaigas.
Pieno pramonė Europoje pradėta organizuoti kooperatiniais pagrindais. XX a. antroje pusėje bendrovės jungėsi į įmonių grupes, ištisus koncernus.

Lietuvoje

Kooperatines pienines pirmosios bendrovės Lietuvoje įsteigė „Lietūkis“ ir „Gamintojas“ (Šiauliuose).
Plačiau žr. straipsnį Pieno pramonė Lietuvoje
Šešėlis virš Insmuto

Siužetas

Kūrinyje pasakojama apie tai, kaip jaunuolis surado keistą būtybę, pusiau žmogaus ir pusiau žuvies-varlės hibridą, gyvenantį Masačusetso valstijoje, išgalvotame pakrantės miestelyje Insmute. Šis ištuštėjęs miestas, buvęs klestinčiu jūros uostu, po I Pasaulinio karo išgyveno nuosmukį. Jo keisti miestiečiai garbino Dagoną, vieną iš Ktulo mitų dievų, beje, autoriaus fantazijos dėka atkeliavusio iš semitų mitologijos.
KS Delvina

Istorija

Klubo ištakos siekia 1993 m.
Antifrikcinis tepalas

Kieti tepalai

Kieti tepalai, dažniausiai vazelino pagrindu, naudojami atvirų darbinių paviršių, kaip dviračių, grandininių pjūklų ir pan. tepimui.
Vilniaus Jeruzalės progimnazija

Istorija

Apie 1923 m. Vilniaus priemiestyje Jeruzalėje įkurta pradinė mokykla, jos mūrinis pastatas baigtas statyti ir pašventintas 1937 metais. Vaikai buvo mokomi lenkų kalba, jai suteiktas lenkų vaikų poeto Stanislovo Jachovičiaus vardas. Pirmasis šios mokyklos direktorius buvo L. Liminovičius, kuris, prasidėjus Antrajam pasauliniam karui, išvyko iš Lietuvos ir nesugrįžo. 1940 m. mokyklai vadovavo direktorės A. Steponienė ir L. Radziukynaitė. Joms vadovaujant, be kitų dalykų, mokiniai pradėti mokyti ir lietuvių kalbos.
Nuo 1951 m. vaikai mokomi lietuvių ir lenkų kalbomis. Dabar vaikai mokomi lietuvių kalba. Iki 1953 m. mokykla buvo septynmetė, 1962–1984 m. aštuonmetė, vėliau priauginta iki vidurinės. 1977 m. pastatytas mokyklos priestatas. Jeruzalės mikrorajonas nuolat augo, didėjo ir mokinių skaičius: 1953 m. mokykloje mokėsi 349 mokiniai, 1956 m. – 437, 1985 m. – 769.
Vilniaus m. savivaldybės tarybos 2013 m. birželio 5 d. sprendimu Nr. 1-1274 „Dėl Vilniaus miesto savivaldybės bendrojo ugdymo mokyklų struktūros pertvarkos“, nuo 2013 m. rugsėjo 1 d. Vilniaus Jeruzalės vidurinė mokykla pertvarkyta į Vilniaus Jeruzalės mokyklą. Mokyklos tipas – bendrojo ugdymo pagrindinė mokykla. 
Vilniaus miesto savivaldybės tarybos 2016 m. gegužės 11 d. sprendimu Nr.1-457 „Dėl Vilniaus Jeruzalės mokyklos (struktūros) pertvarkos“, Vilniaus Jeruzalės mokykla nuo 2016 m. birželio 20 d. pertvarkyta į Vilniaus Jeruzalės progimnaziją. 
2016 m.rugsėjo 1 d. progimnazijoje mokosi 649 mokiniai, dirba 57 pedagogai.
Daiva Šlajienė

Biografija

Daiva Šlajienė gimė Kaune, tėvai Vytautas Bertašius, Genė Bertašienė 
Baigė Kauno Juozo Naujalio meno vidurinę mokyklą (dabar Kauno dailės gimnazija), Vilniaus dailės akademijos Kauno fakultete įgijo architektės dizainerės specialybę. 
Dirba dailės mokytoja Kauno dailės gimnazijoje. Dalyvauja LDS akvarelininkų sekcijos organizuojamuose pleneruose ir parodose.

Šeima

D. Šlajienė su vyru – Žydrunų  augina vieną vaiką – Guoda
Pakruojo rajono savivaldybės taryba 1997–2000 m.

Veikla

Rajono meru išrinktas Jonas Juozapaitis, jo pavaduotoju Vaclovas Stapušaitis. Savivaldybės administratoriumi paskirtas Juozapas Vaitelis.
Romos olimpinis stadionas

Koncertai

Olimpiniame stadione vyksta ne tik sporto, bet ir muzikos renginiai. Savo pasirodymus jame surengė tokie atlikėjai kaip Madonna, Depeche Mode, George Michael, U2, R.E.M., Tina Turner, David Bowie, Sting, Eros Ramazzotti ir kiti.